SUA: ”Facem tot ce este omeneşte posibil” pentru a furniza rapid arme Ucrainei
Statele Unite fac "tot ce este omeneşte posibil" pentru a furniza rapid arme Ucrainei, care se confruntă cu o nouă ofensivă rusă, a declarat luni consilierul pentru securitate naţională de la Casa Albă, Jake Sullivan, citat de AFP.
Un nou pachet de ajutor va fi anunţat "în următoarele zile", cu scopul de a accelera "ritmul livrărilor", a adăugat Jake Sullivan într-un briefing de presă.
Rusia a lansat vineri o ofensivă surpriză împotriva regiunii Harkov, al doilea oraş al Ucrainei, din nord-estul ţării, lângă frontiera comună.
Această operaţiune, care împinge Kievul să mobilizeze întăriri, a stârnit temeri legate de un avans al Rusiei.
Kievul avertizează de săptămâni întregi că Moscova ar putea încerca să atace regiunile de frontieră din nord-estul Ucrainei, confruntat cu întârzieri ale ajutorului occidental şi cu o lipsă de trupe.